ΓΡΑΠΤΗ ΕΡΩΤΗΣΗ E-2636/99

υποβολή: Hans-Peter Mayer (PPE-DE) προς την Επιτροπή

(12 Ιανουαρίου 2000)

Θέμα: Ανανεώσιμοι φορείς ενέργειας προθέσεις της Επιτροπής

Σε πολλά κράτη μέλη, η παραγωγή ηλεκτρισμού από ανανεώσιμες πηγές ενέργειας επωφελείται από μέτρα εθνικής ενισχύσεως (π.χ. ο νόμος για την παροχή αποθηκευμένης ενέργειας στη Γερμανία). Κατόπιν προσκλήσεως του Συμβουλίου και του Ευρωπαϊκού Κοινοβουλίου η Επιτροπή εκπόνησε πρόταση οδηγίας σχετικά με την παραγωγή ηλεκτρισμού από ανανεώσιμες πηγές ενέργειας. Το εν λόγω έγγραφο προβλέπει ότι όταν το τμήμα του ηλεκτρισμού που παράγεται σε ένα κράτος μέλος από τις εν λόγω ανανεώσιμες πηγές ενέργειας ανέλθει σε 5 % της συνολικής καταναλώσεως ηλεκτρισμού, θα πρέπει να ανοιχτεί η εσωτερική αγορά του ηλεκτρισμού από το 2010 και στην εισαγωγή ηλεκτρισμού που θα παράγεται από ανανεώσιμες πηγές ενέργειας σε άλλα κράτη μέλη.

Η ρύθμιση που προβλέπεται προκαλεί τις ακόλουθες δύο ερωτήσεις:

1. Στη Γερμανία, οι τράπεζες χορηγούν συνήθως στον τομέα των ανανεώσιμων πηγών ενέργειας πιστώσεις για 12 έως 15 έτη. Η προθεσμία του έτους 2010 θα ισοδυναμούσε στο να τεθεί τέλος στις εν λόγω πιστώσεις και θα είχε ως συνέπεια ότι οι μικρομεσαίες επιχειρήσεις που είναι εξειδικευμένες σε ανανεώσιμες πηγές ενέργειας θα είχαν δυσκολία να βρουν χρηματοδότηση. Η εν λόγω κατάσταση θα ήταν όμως πλήρως αντίθετη με την έννοια της προωθήσεως των ανανεώσιμων πηγών ενέργειας.

2. Ταυτόχρονα θα βρεθεί η ίδια η Ευρωπαϊκή Ένωση σε αντίθεση με το στόχο της μείωσης των εκπομπών CO2 το οποίο επιθυμεί να επιτύχει.

Θα παρακαλούσα την Επιτροπή να λάβει θέση επί των ανωτέρω δύο ερωτημάτων.

Απάντηση της κ. de Palacio εξ ονόματος της Επιτροπής

(29 Φεβρουαρίου 2000)

Οιαδήποτε κοινοτική δράση όσον αφορά την πρόταση σχεδίου οδηγίας για την παραγωγή ηλεκτρικής ενέργειας από πηγές ανανεώσιμων μορφών ενέργειας θα πρέπει να έχει διττό στόχο, κατά πρώτον επιβάλλεται να αποσκοπεί στην ουσιαστική αύξηση του επιπέδου της παραγόμενης ηλεκτρικής ενέργειας από τις πηγές ανανεώσιμων μορφών ενέργειας σε όλα τα κράτη μέλη, πράγμα το οποίο αποτελεί βασική συμβολή στην επίτευξη των δεσμεύσεων που ανέλαβε η Κοινότητα στο Κυότο καθώς και για την επίτευξη του ενδεικτικού στόχου του διπλασιασμού της συμμετοχής των ανανεώσιμων μορφών ενέργειας από 6 % σήμερα σε 12 % της μεικτής εσωτερικής κατανάλωσης ενέργειας έως το 2010 ως ορίζεται στη Λευκή Βίβλο για τις πηγές ανανεώσιμων μορφών ενέργειας, και κατά δεύτερο θα πρέπει να αποσκοπεί στην προοδευτική ένταξη της ηλεκτρικής ενέργειας από πηγές ανανεώσιμων μορφών ενέργειας στην εσωτερική αγορά ηλεκτρικής ενέργειας.

Πολυάριθμοι οργανισμοί που αντιπροσωπεύουν διάφορες τεχνολογίες για την αξιοποίηση των ανανεώσιμων μορφών ενέργειας έχουν τονίσει ότι η κανονιστική σταθερότητα είναι απαραίτητη δεδομένου ότι επιδρά καθοριστικά στουςποψήφιους επενδυτές και τους χρηματοοικονομικούς οργανισμούς σε ό,τι αφορά την σκοπιμότητα μακροπρόθεσμων επενδύσεων σε σταθμούς παραγωγής ηλεκτρικής ενέργειας από πηγές ανανεώσιμων μορφών ενέργειας. Η οδηγία για την προαγωγή της παραγωγής της ηλεκτρικής ενέργειας από τις πηγές ανανεώσιμων μορφών ενέργειας θα πρέπει να λαμβάνειπόψη την ανάγκη ενίσχυσης της κανονιστικής σταθερότητας σχετικά με την κοινοτική νομιμότητα των προγραμμάτωνποστήριξης που εφαρμόζουν τα κράτη μέλη.

Η Επιτροπή θα λάβει σύντομα απόφαση για τα επόμενα στάδια της διαδικασίας εκπόνησης σχεδίου πρότασης οδηγίας.